Ambraziškių ežeras
Ambraziškių ežeras – ežeras rytų Lietuvoje, Molėtų rajono pietvakariuose, Giedraičių seniūnijoje, apie 8 km į šiaurę nuo Giedraičių. Ilgis pietvakarių-šiaurės rytų kryptimi 1,29 km, plotis iki 0,28 km. Altitudė 177,1 m. Giliausia vieta 7 m. Ežeras rininės kilmės. Krantai aukšti, statūs. Šiaurrytinė pakrantė apaugusi Sadauskų mišku, kitose pakrantėse plyti pievos, vietomis dirbami laukai. Pietuose du upeliai įteka, o šiaurėje G-1 išteka į Grabuosto ežerą. Ežeras priklauso Šventosios baseinui. Pietinėje ežero pakrantėje įsikūrusi Ambraziškių gyvenvietė, buvusio Ambraziškių dvaro sodyba, šiaurinėje – Sadauskų kaimas. Veikia kaimo turizmo sodyba. Pietine pakrante eina kelias  2807  Luokesa–Žalvariai–Žvyrinka .